ഇന്ത്യയുടെ ആത്മവീര്യം കെടുത്തിയത് ഷമിക്കെതിരായ വര്ഗീയ ആരോപണം? അവര് കൊഹ്ലിയെയും ആക്രമിച്ചു അഫ്ഗാനിസ്ഥാനെതിരായ മത്സരത്തില് ന്യൂസിലാന്ഡ് വിജയിച്ചതോടെ ഇന്ത്യ ടി20 ലോകകപ്പില് നിന്ന് പുറത്തായിരിക്കുകയാണ്. തോല്വിയുടെ വിലയിരുത്തലുകള് പല തലങ്ങളില് നടക്കുന്നുണ്ട്. എന്നാല് പാകിസ്ഥാനെതിരായ തോല്വിയില് ഇന്ത്യ നേരിട്ടത് സമീപകാലത്ത് ഒരു ടീമും എതിരേണ്ടി വന്നിട്ടില്ലാത്ത സൈബര് ആക്രമണമാണ്. ഇര മുഹമ്മദ് ഷമിയെന്ന് ഫാസ്റ്റ് ബൗളറും. പാകിസ്ഥാനെതിരായ തോല്വിക്ക് പിന്നാലെ ന്യൂസിലാന്ഡിനെതിരെയും പോരാടാന് ടീം ഇന്ത്യയ്ക്ക് കഴിഞ്ഞില്ല. മുഹമ്മദ് ഷമിയെ മതത്തിന്റെ പേരില് ആക്രമിക്കുന്നവരെ കടന്നാക്രമിച്ച് നായകന് വിരാടിന് സംരക്ഷണം ഒരുക്കേണ്ടിവന്നു. വിരാടിനെയും അവര് വെറുതെ വിട്ടില്ല. നിലപാട് വ്യക്തമാക്കിയതിന് പിന്നാലെ വിരാടിന്റെ കുടുംബത്തെ ഇല്ലാതാക്കുമെന്ന് ചിലരുടെ ഭീഷണി. ഭാര്യയ്ക്കും മകളും ബലാത്സംഗ ഭീഷണി. അവസാനിക്കാത്ത സൈബര് ആക്രമണങ്ങള്ക്കിടയിലായിരുന്നു ഇന്ത്യയുടെ ഓരോ മത്സരങ്ങളും. ഒരു ടീമിന്റെ ആത്മവീര്യത്തെ ഇല്ലാതാക്കാന് ഇതില് കൂടുതല് എന്താണ് വേണ്ടത്? കളിക്കളത്തില് ചിലര്ക്ക് പിഴച്ചാല് അവര് മതത്തിന്റെ പേരില് വേട്ടയാടപ്പെടുന്നത് അങ്ങേയറ്റം ക്രൂരമായ നടപടിയാണ്. മൈതാനത്തെ പ്രകടനത്തെ നമുക്ക് വിമര്ശിക്കാം കുറ്റപ്പെടുത്താം എന്നാല് അതില് മതം കലര്ത്തേണ്ടതില്ലല്ലോ? തീവ്ര ദേശീയ മനോഭാവമുള്ള ചിലരാണ് ഷമിക്കെതിരെയും പിന്നീട് വിരാട് കൊഹ്ലിക്കെതിരെയും സൈബര് ആക്രമണം നടത്തിയത്. വിരാട് ചെയ്ത തെറ്റ് ഷമിക്ക് പിന്തുണ നല്കിയെന്നതായിരുന്നു. ഇനിയും പഠിക്കാതെ നിരവധി പാഠങ്ങള് ടീം ഇന്ത്യ ഇത്തവണ ലോകകപ്പില് പഠിച്ചു കാണണം. ബിസിസിഐക്ക് പോലും വിഷയത്തില് കൃത്യമായ ഇടപെടല് നടത്താനായില്ല. അമിത് ഷായുടെ മകന് ജെയ് ഷായ്ക്ക് ഏറെ ചെയ്യാനുണ്ടായിരുന്നു വിഷയത്തില് ബിജെപിയും ഇടപെട്ടില്ല. സമൂഹത്തിന്റെ വിവിധ കോണുകളില് നിന്ന് ഷമിക്ക് പിന്തുണ ലഭിച്ചു. പക്ഷേ പ്രതിരോധിക്കേണ്ട സ്വന്തം രാജ്യത്ത് നിന്ന് തന്നെ ഇത്തരമൊരു ആക്രമണം ഉണ്ടായത് ടീമിന്റെ ആത്മവീര്യത്തെ കെടുത്തി. പാകിസ്ഥാന് ടീം അംഗങ്ങളും ആരാധാകരും പോലും ടീം ഇന്ത്യയെ പിന്തുണച്ചുവെന്നതാണ് മറ്റൊരു വസ്തുത. ജഡേജ കഴിഞ്ഞ ദിവസം വാര്ത്താ സമ്മേളനത്തില് നടത്തിയ പ്രസ്താവനയാണ് ഇത്തരക്കാര്ക്കൊരു മറുപടി. തോറ്റാല്, എന്തു ചെയ്യാനാണ് ബാഗ് പാക്ക് ചെയ്ത് നാട്ടിലേക്ക് മടങ്ങും. ജഡേജയുടെ വാക്കുകള് പോലെ ലളിതമായിരുന്നു കാര്യങ്ങള്. എന്നാല് ചിലര്ക്ക് അങ്ങനെയായിരുന്നില്ല. ന്യൂസിലന്ഡ് അഫ്ഗാനിസ്ഥാനോട് തോറ്റാല് നമ്മുക്ക് സാധ്യതയുണ്ട് എന്ന ചര്ച്ചകള് നടക്കുന്നുണ്ട്. എന്നാല് അഫ്ഗാനെ ന്യൂസിലാന്ഡ് പരാജയപ്പെടുത്തിയാലോ? എന്നായിരുന്നു മാധ്യമപ്രവര്ത്തകന്റെ ചോദ്യം. എങ്കില് പിന്നെ ബാഗ് പാക്ക് ചെയ്ത് വീട്ടില് പോകും. അല്ലതെന്തു ചെയ്യാന് എന്നായിരുന്നു ജഡേജ നല്കിയ മറുപടി.